Notum sit prasentibus et futuris quod Berta filia Fromundi Bruni de Luziaco dedit Deo et sanctimonialibus de Marciniaco alodium suum quod est situm in villa quae vocatur Chaseacus sine ulla retentione. Propter hoc donum fuit recepta apud Marciniacum in conventu ancillarum Dei. Hoc laudavit Eldricus Esperuns et uxor ejus quae erat filia supradictae dominae; et filii ejus Fromundus et Hugo et filiae laudaverunt sine calumnia donum istud. Testes hujus doni sunt Henricus, Raynaldus, Engelbertus, Richardus de Luziaco, Jocerannus de Vilarz, Hugo de Morillon et multi alii qui ibi aderant. Sigaldus praesbyter super jumentum suum demonstravit terram per ommia loca ubi erat. Hoc fecit in tempore domni Hugonis abbatis et in manu domni Widonis prioris ejusdem loci.